**Passo doble în călcâi de rouă**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Lui Nik Rolea\*

să-mi pot strânge în pumn

dimineața pentru tine

adun visele neperisabile pereții nopții își dilată misterul

spre colțuri

din cauza supraaglomerării centrul nu mai e atractiv

instinctul de conservare îmbracă voaluri stranii

arunc în tencuială compostul rămas

din ultimele voluptăți care ne-au secat arterele de însetări

odată cu îmbrățișările parțial colorate voi reveni

cu o tușă mai simplă după viitoarea eclipsă

caimacul l-am lăsat pe buzele tale

balsam de neuitare

la ultimul reflux de ceruri gurii bucuriei

să nu-i crape viul

în urmă încă o enigmă cu ușile deschise invită la sinucidere

se va vedea cine are curajul să piară dilatându-și ochii

și să râdă exploziei

nu căuta să-mi tatuezi umbra

nuditățile mele trebuiesc decojite în smerenia palmelor

precum rugăciunile

doar parfumul lor îți vor impregna ochii

de-albastru

și de vibrația zborurilor

în excesul de ploi al cărnii renegate

pentru o certitudine

ți-afunzi palmele-n tristețe până la incandescență

zefirul din reverie nu-i destul de convingător

eu nu sting culoarea chiar de ți se pare

strălucirea fadă în pocal de floare

mi-e amnarul piele când

când m-arunc în sori brazdele de verde

vor da mărturie

sângelui de piatră ce plugar destoinic răscolește stepa

afânează pleoapa și dezleagă apa

în ritm de viori

nu-mi certa absența sute de maree se-nnoadă-n mine

tsunami de orb să nu-ți spargă țărmul

îmblânzesc furtuna fulgerul

și gerul

și cer armistițiu de la mersul șchiop

să-nvelească perla

în siaj de taină risipim sămânța în genunchi de lume

și mai punem pene aripii din noi

fără să ne pese nu fără durere am scrumit văzduhul și cu părtinire

am sorbit un gheizer ca pe-un miez de nucă

laptele din aștrii și cu mierea vieții

vor hrănii secunda când

ne vom topi

ca și cum am fi and-ul verde ocultat

în lut

noi ne vom supune unicul va scrie sub ocean respirul

munte-n cingătoare drept altar al rugii

pretutindeni în esențe

picătura naște mândră infinitul

abandon regal de forme

în vârf de falangă greier menestrel

schimbă codul sonic

gama

cheia sorții

demiurg cu morgă fără să ne-ntrebe încuie poemul

și azvârle cheia

cin' ne va traduce pulsul dacă mâine

a fost ieri

în călcâi de rouă

și noi unde duhul

cheia